**НАРОДНО ЧИТАЛИЩЕ “АЛЕКО КОНСТАНТИНОВ – 1954 г.”**

**ОТЧЕТ**

**за дейността на читалището през 2020 г.**

През 2020 г. основните направления по които екипът на читалище „Алеко Константинов – 1954“ работи са:

* Развитие и обогатяване на традиционните читалищни дейности в това число на библиотеката и на Италианската читалня „Асен Марчевски“ чрез нова форма - **онлайн** представяне на книги и автори в канала на читалището в Youtube под надслов „Ревю на книгата“ и провеждане на културни събития и дейности.
* Утвърждаване на читалището като информационен център чрез предоставяне на интернет справки за потребителите, подготовка и предоставяне на информации за нови книги в социалната мрежа Фейсбук, на страницата на читалището и в канала на читалището в Youtube .
* Разработване и участие в проекти.

І. БИБЛИОТЕЧНА ДЕЙНОСТ

През 2020 г. бяха записани 562 читатели. Общият брой на ползвателите на библиотеката е с 39 по-малко от предходната година и това е обяснимо със затварянето на Библиотеката за 2 месеца по време на извънредното положение в страната от 13 март до 13 май включително. От тях, общият брой на потребителите деца са 103, или 18,3 %. По-ниският % е поради близостта на двете училищни библиотеки в ОУ „Иван Александър I“ и Хуманитарна гимназия, които ги обслужват и поради наложеното дистанционно обучение на учениците. Жените са близо 4 пъти повече от мъжете - 426 срещу 136 потребители от мъжки пол. Най-добре е обхваната групата на икономистите, юристите и филолозите, които са 122 души или 21,7 % от общия брой потребители на библиотеката. Учителите са 37 или 6,6 %, но това отново е свързано с възможностите те да се обслужват от училищните библиотеки и от преминаването към дистанционно обучение. Посещенията са 5295 - от тях за дома: 3848, читалня 1227. В интернет читалня /по проект „Глобални библиотеки”/ посещенията са 220.

През отчетния период бяха раздадени 13 274 б. д. От тях, 12810 т. са заетите книги и само 464 бр. са периодични издания /3,5 %/. От заетата литература най-висок процент заема художествената литература за възрастни-9820 т. или 74 %. По-малък е делът на отрасловата за възрастни -2334 т. или 17,6 % и на детската литература - 1120 т. или 8,4 % .

Фондът на библиотеката е 23 128 б. д.

Броят на новите книги е 633 на стойност 6861 лв. - от тях: 128 броя – 20% са закупени със собствени средства – 1692 лв. Дарените книги са 505 т. – 80% на стойност 5168 лв. Броят на абонираните периодични издания е 9 на стойност 416 лв. Придобитите документи са: на жител - 0,08 т., на читател - 1,12 т.

Основните показатели на библиотеката са: посещаемостта е 9,4; читаемостта е 23,6; обръщаемостта на фонда на библиотеката е 0,57; книгоосигуреността на фонда на жител – 2,9; осигуреността на потребител на фонда – 41,1.

Направените справки са 37.

Изнесени са 2 беседи по ББЗ на теми: „Екскурзия в библиотеката ”, с ученици от ОУ “Алеко Константинов“.

 Подредени са 24 витрини, свързани с календара „Дати и събития 2020“: 10 са в свободен достъп, 1 – в Италианска читалня, 5 - в Детски отдел, 8 – във фоайе.

 Продължава процеса на автоматизиране на библиотечната дейност, програма АБ на фирма РС-ТМ. Имаме електронен каталог.

 Информационният интернет център е с 6 автоматизирани работни места с достъп до интернет.

**Италианска читалня „Асен Марчевски”**

Расте интересът на читатели, граждани и студенти към Италианската читалня. Читалнята разполага с около 2246 библиотечни единици художествена, отраслова, справочна и учебна литература, списания и аудио-визуални материали на италиански език, придобити чрез дарения. В нея потребителите могат да намерят информация на италиански език за италианската литература, история, изкуство и политика и имат достъп до издания, както на книжен така и на електронен носител. Ежегодно по програмата на Библиотеката се осъществяват различни културни събития, срещи с писатели и творци от България и Италия.

 През 2020 г. във връзка с извънредната обстановка започнахме представяния на книги и автори онлайн в Youtube канала на читалището под надслов „Ревю на книгата“ и представяне на книги от фонда на читалнята. Живка Аджеларова, студентка в СУ “Климент Охридски“, направи две представяния на книги от италианската читалня на италиански език, със субтитри и превод на български. Оn-line бе проведена лекцията “ Жените на Рафаело“ по повод 500 г. от рождението на художника. Лекцията бе изнесена от гл. асистент Наталия Христова от ПУ пред студенти – лингвисти.

 ІІ. КУЛТУРНИ СЪБИТИЯ И ДЕЙНОСТИ

През 2020 г. във връзка с извънредната обстановка с Сovid-19 внесохме нови форми за провеждане на културни събития. Наред с тези от тях, които организирахме в дните извън карантината дейности, свързани със събирането на хора, изпробвахме нови дейности и услуги и дадохме тласък на провеждането на on-line събития като представяне на писатели, презентации на книги, изложби, четения и др. във Фейсбук и канала на читалището в You Tube. Ето и цифрите:

* срещи с творци и представяния на книги - 12: присъствено -5; on-line – 7.

Във Yоu tube започнахме рубриката „Ревю на книга“ за представяния на книги и автори.

В 35 отделни публикации представихме историята и авторите от Литературен кръг „Метафора“ по повод 20 г. от създаването на литературната формация

* изложби – 5 , от тях: галерия “Алеко”- 2; on-line – 3
* тематична вечер – 3
* маратон на четенето /верижно четене/ – 3, от тях on-line –1
* литературни четения – 2 тематики; от тях on-line – 1, под надслов „Светли, светли образи ми дайте” с участието на 12 творци, които представиха свои авторски материали
* детски утра – 2
* уъркшопове –1
* конкурси –1
* викторини -1
* обучения – 2
* беседи и лекции -3, от тях on-line – 1
* други – 6, включване в дарителска кампания, дискусии, арт терапия и др.

Проведени са 41 събития – присъствени-28, on-line-13.

Събития представяме по-долу по месеци:

**м. януари:**

**Алекови дни, посветени на 157 г. от рождението на Ал. Константинов**

* Изложба: „Българският преход през погледа на сатирика Асен Димитров-Феликс и художника Константин Анастасов-Коко” – представени са 41 епиграми с илюстрации
* Поднасяне на цветя пред барелефа на Ал. Константинов
* Викторина, посветена на писателя с ученици от 5-те и 6-тите класове на ОУ „Алеко Константинов“
* Маратон на четенето – верижно четене на фейлетона „Честита Нова година“ от Алеко Константинов
* Тематична вечер: „Майстори на свободния стих – 1: Никола Кънчев и Константин Павлов“. Представиха доц. Светла Караянева и Стефка Тотева-журналист. Съвместно с Литературен кръг „Метафора“
* Тематична вечер: 1 година Дискусионен клуб „Диалог без граници“, тема – „Емоционална интелигентност“
* Литературен салон Алеко: „Тайните на любовта“ – среща с поетесата Соня Хай и нейната „Музикална поезия“
* Тематична вечер: „Майстори на свободния стих – 2: Любомир Левчев и Ст. Цанев“. Модератор доц. Светла Караянева. Съвместно с Литературен кръг „Метафора“
* Беседа ББЗ на тема: „Екскурзия в библиотеката ”, с ученици от ОУ “Алеко Константинов“.

**м. февруари:**

* „ Васил Левски във времето“ – 147 г. от рождението му: Верижно четене на стихове, посветени на Апостола и представяне на нови стихове за него. С участие на членове на Литературен кръг „Метафора“ – В. Архангелова, Е. Зъбова,С. Тотева, Р. Бохосян, Ф. Марински, А. Велкова, М. Славова, С. Гераксиев, Р. Топалова. Събитието е част от „По пътя на българската свобода“ на община Пловдив
* Арт-терапия «Творя и успявам» - представи психотерапевта Елена Николова
* Детско утро - „В. Левски: завети и мисли“ – мултимедийна презентация, изнесена пред ученици от ОУ„Княз Александър I“ – втори и четвърти класове
* Литературен салон Алеко: Среща с писателя Георги Стоянов и представяне на новата му книга „Обичам те, прости ми“. Модератор лит.критик Иван Христов
* Уъркшоп за изработване на мартеници с учениците от 2-те класове на ОУ „Княз Александър Батемберг”, с участието на членовете от клуб „Интериор” и колектив „Р. Чуканова“ – Анна Драганова, Мария Ангелова, Анна Кюркчиян и др.
* Конкурс за най-красива мартеница и изложба
* Дискусия „Отвъд това, което виждаш“ и обсъждане на книги по темите: притежание и собственост, цели на живота, очакване и освобождаване. В дискусията се включиха 24 студенти от ПУ.

**м. март**

* „Баба Марта бързала, мартенички вързала”. Колектив за национална шевица и орнаментика „Р. Чуканова” и клуб “Интериор“ се включиха в инициативата на Община Пловдив и Общински читалищен съюз да поздравят пловдивчани с ръчно изработени мартеници
* „Жената, Любовта, Пролетта“ - Литературно четене на членовете на литературен кръг „Метафора“
* Матине по повод 16 г. от създаването на клуб «Соларис»
* От **18 март, с въвеждането на извънредното положение, до 12 май** се преустановиха публичните дейности, в това число на провежданите от читалището културни събития: срещи с писатели, изложби, клубна дейност и др. Започнахме провеждане на **on-line** библиотечни и културни дейности: представяне на сайтове за електронни книги на бълг. език, литературни игри, маратон на четенето – 2-23 април, представяне на книги и др.

**м. май**

* Алекови дни: „Светли, светли образи ми дайте” **- on-line**
* Четене на авторски текстове в аудио и видео формати. Участваха: доц. Юлия Николова, гл. ас. Наталия Христова, Р. Бохосян, Живка Аджеларова, Минко Танев, Ст. Боянова, Р. Топалова, Бета Наур, Димо Райков, Марлена Юрукова и др.
* „Споделено за Алеко“ – споделяне на любими откъси от творчеството на Ал. Константинов във фейсбук страницата на читалището
* Изготвяне и представяне на презентации – къща-музей на писателя и др.
* Представяне на по-неизвестни фотографии на Алеко Константинов
* Литературен салон Алеко - **on-line**: Представяне на новата стихосбирка на Иван Мирчев „Хартиеното момче“ от Рамела Бохосян
* Галерия „Алеко” **on-line**: Представяне на две виртуални изложби на ученици от Национална художествена гимназия „Ц. Лавренов”, създадени по време на дистанционното обучение през м. март – м. май на тема „Между часовете“
* „Между часовете по литература“, с преподавател Мария Миличина
* „Между часовете - 1“, на ученици от специалността „Иконопис“ с преподавател Кети Георгиева.
* **„Ревю на книгата“ –** начало на **on-line** представяне на книги под този надслов. Първата от тях – Стефка Илиева представи книгата на Михаил Свирачев „Кралски лагер“.

**юни**

* Литературен салон Алеко: Начало на **on-line** представяне наавторите от Литературен кръг „Метафора“, по повод 20 год. от създаването му – история на клуба, представяне на авторите с биографични бележки: Иван Ройдов, Иванка Кабамитова, Светла Караянева, Гален Ганев, Венета Архангелова, Елена Диварова. Модератор Ани Парсехян
* **„Ревю на книгата“ –** Представяне книгата на Васил Венински „Прекършена севда“ от Живка Аджеларова
* **„Ревю на книгата“ –** представяне напоезията и стихосбирката на Ина Иванова „Криле от папие маше“ от Стефка Тотева
* Оn-line бе проведена лекцията “ Жените на Рафаело“ по повод 500 г. от рождението на италианския художник. Лекцията бе изнесена от гл. асистент Наталия Христова от ПУ пред студенти – лингвисти.

**юли**

* Литературен кръг Метафора - on-lineпредставяне на: Добринка Йончева, Николай Славов, Минко Танев, Геновева Цандева, Галина Вълчева, Асен Димитров, Мариела Конова, Ст. Гераксиев, Роси Агопян, Бианка Габровска, Стефка Тотева, Дина Минева, Димитър Начев, Иван Андреев
* Галерия „Алеко”: Откриване на изложбата на Николай Бебенов Ник, „Комикси и илюстрации от творчеството на Иван Вазов“, по повод 170 г. от рождението на писателя
* Детско утро: “Андерсен – вълшебникът“ – мултимедийна презентация и беседа за творчеството на писателя, изнесена пред ученици от частна занималня „Мечта“
* Италианска читалня „Асен Марчевски“ **on-line“ „Ревю на книгата“.** Живка Аджеларова представи „Избрани стихове“ на Пенчо Славейков на италиански език
* Галерия „Алеко” **on-line:** представяне на илюстрации на художника Н. Бебенов-Ник от „Под игото“, „Чичовци“ ,стих. и портрети на Иван Вазов от изложбата „Комикси и илюстрации от творчеството на Иван Вазов“

**август**

* Откриване на дарителска кампания за събиране на книги за училищната библиотека към Българското училище в гр. Единбург, Шотландия
* Литературен кръг Метафора **-** **on-line** представяне на: Иван Димитров, Вера Найденова, Иван Христов, Йорданка Гецова, Любка Славова, Милена Стоянова, Мария Стоева, Нели Бекярова, Радка Топалова-Атанасова, Спаска Попова
* Италианска читалня „Асен Марчевски“ **on-line“ „Ревю на книгата“.** Живка Аджеларова представи книгата на Джузепе Модрич „България след Съединението“

**м. септември**

* Литературен кръг Метафора **-** **on-line** представяне на: Стефка Тотева, Стоянка Боянова, Цвета Михайлова
* Литературен салон Алеко: Среща с Теодора Димова и представяне на новата й книга „Поразените“. Съвместно с издателство „Сиела“. Събитието е част от фестивала „Пловдив чете“.

**м. октомври**

* Нощ на литературата: Стефка Тотева и Иван Андреев четат откъси от романа „Четирите кътчета на сърцето“ на Франсоаз Саган и „Тайната библиотека на Леонардо“ на Франческо Фиорети
* Литературен салон “Алеко”: Среща с писателката Бета Наур /Елисавета Джамбазова/
* Литературен салон “Алеко”: Среща с поета Иван Андреев и премиера на новата му стихосбирка „Мъжки кръст“. Авторът бе представен от Стоянка Боянова и Минко Танев.
* Обучение по проект „Медийна грамотност за гражданска журналистика“ на тема „Конструкция и деконструкция на текст“ и „Гражданска журналистика“. Лектори от NSMF, Норвегия - Ведат Севинчер и Паула Беудеан
* Обучение по проект „Медийна грамотност за гражданска журналистика“ на тема „Журналистика, насочена към решаване на проблеми“. Лектори: Милена Илиева, Ведат Севинчер и Паула Беудеан от NSMF, Норвегия

**м. ноември**

* ББЗ на тема: „Екскурзия в библиотеката”, с ученици от ОУ “Алеко Константинов“.

ІІІ. КЛУБОВЕ. ХУДОЖЕСТВЕНА САМОДЕЙНОСТ

През 2020г. дейността на клубовете в читалището и сбирките им не бе ритмична поради пандемичната обстановка и забраните за провеждане на групови занимания.

 **Литературен кръг „Метафора”**

 С Литературен кръг „Метафора” проведохме общо 4 събития: срещи с поети и писатели – 1; литературни вечери – 2, четения – 1. Силен интерес предизвика онлайн представянето на историята и авторите от Литературен кръг „Метафора“ по повод 20 г. от създаването на формацията - 35 отделни публикации.

 **Клуб „Диалог без граници“,** с които проведохме различни дискусии, като „Отвъд това, което виждаш“, „Автентичен ли е човекът в света в който живее?“ , „Отговорността - философски проблем ли е?“, „ Живот и прераждане“ и др.

**Клуб за национална шевица и орнаментика “Росица Чуканова”**

 През 2020 г. членовете на колектива проведоха 1 уъркшоп за изработка на мартеници и се включиха в инициативата на ОбЧС да поздравят пловдичани с ръчно изработени от тях мартеници.

 **Клуб “Интериор”** традиционно продължава дейността си. Съвместно с част от членовете наКлуб за национална шевица и орнаментика “Росица Чуканова” те проведоха уъркшоп за изработване на мартеници и се включиха в инициативата на ОбЧС да поздравят пловдивчани с ръчно изработени от тях мартеници.

**Клуб “Езотерика”** продължи своята дейност и през 2020 г.

 **Клуб за фантастика и фентъзи “Соларис*”*** отбеляза петнадесет години от създаването си с матине, посветено на годишнината.

 **Клуб за пътешествия „Стойчо Стойчев“**

В рамките на клуба се провеждат дискусии, представяния – на книги, автори и по различни теми.

**Камерен хор „Щастливеца“.** Камерният хор започна своята дейност в края на 2019 г. и през 2020 година се проведоха репетиции.

 Заб.: Всички проведени събитията са описани в календарния отчет, раздел ІІ.

ІV. ШКОЛИ И КУРСОВЕ

**Център за чужди езици**

Обучение по:

* Италиански език – ниво А2 – 1група.
* Английски език – А2 – 1 група

**Школи**

* Музикална школа – пиано

През 2020 г. бяха обучени 8 курсисти. Възпитаниците на школата изнесоха продукция в края на учебната година.

Курс по фотография

Организиран бе 1 курс по фотография – 3 обучени.

VІ. ПРОЕКТИ

През 2020 г. проектите, по които работихме са:

* Проект „Обучение и заетост“ по Оперативна програма Развитие на човешките ресурси на Европейски социален фонд
* Проект „Аз мога повече”, Ключова компетентност 2 – изучаване на чужди езици по Оперативна програма Развитие на човешките ресурси

Партньори сме по следните проекти:

* Проект „Медийна грамотност за гражданска журналистика“ към Фонд Активни граждани България по Финансовия механизъм на Европейското икономическо пространство на Асоциация за кариерно развитие България. Партньори на „Norsensus mediaforum“, Норвегия
* Осигуряване на съвременна образователна среда“ , съвместен проект с ОУ „Алеко Константинов“ Пловдив
* Проект „Литературен ренесанс в Пловдив“ - партньори на Сдружение „Писалка и перо“ – НБ „Иван Вазов“, към Фондация „Пловдив ЕСК 2019“

Кандидатствахме по следните проекти:

* Проект „ ШевицаФест – Традиция, пренесена в бъдещето“ – Община Пловдив, Компонент 1 Фестивали и културни събития от културния календар
* Българските библиотеки – съвременни центрове на четене и информираност“ – Министерство на културата

VІІ. ОРГАНИЗАЦИОННА ДЕЙНОСТ

Благодарение на включването на читалището в проект „Обучение и заетост“ по Оперативна програма Развитие на човешките ресурси на Европейски социален фонд беше направен частичен ремонт в читалището с боядисване на фасадата, някои от кабинетите, смяна на осветлението в Детския отдел, ремонт на канализацията, претърсване на покривната конструкция.

Получихме дарение от чинове и др. материали от Езиков център.

Многобройни са дарените книги от читателите през 2020 г. Една част от тях включихме във фонда на библиотеката. Други, които не отговарят на изработената „Политика на непоисканите дарения на библиотеката“ не се усвояват в библиотечния фонд и затова предадохме за ползване на други библиотеки През 2020 г. открихме и проведохме дарителска кампания за събиране на книги за училищната библиотека към Българското училище в гр. Единбург, Шотландия. Събрани и изпратени бяха над 500 книги. И през следващата година кампанията ще продължи. Участвахме и в акцията за събиране на книги за организиране на библиотека в с. Грознатовци, Сърбия чрез читалище „Възраждане“. Подарихме повече от 500 книги за новосформираната библиотека към Народно читалище „Труд-2019 г.“ с. Труд, община Марица. Направихме и дарение, чрез представител на БЧК, за библиотеката към Окръжна болница, Пловдив.

Традиционно и тази година работихме с Национална художествена гимназия „Цанко Лавренов”с която проведохме 2 изложби; ОУ „Александър І” и ОУ Алеко Константинов“, с ХГ „Св. Св.Кирил и Методий“ и организациите: Италиански културен институт – София, Конфизерченти – България, “Cescot Veneto”, ,Почетно консулство на Р Италия в Пловдив, арменска организация “Хамаскаин”, Дружество на пловдивските писатели, Сдружение Артевизия и фондация “Помогни на нуждаещите се”**.**

 Особено внимание бе обърнато на отразяване на проведените мероприятия в медиите, както и на представяне на дейността на клубовете и съставите. През отчетния период читалището осъществи 12 медийни изяви, които представиха и популяризираха дейността ни пред обществеността.

 Председател:

 /Иван Христов/

 Секретар:

 /Анахид Парсехян/

**ПРОГРАМА ЗА ДЕЙНОСТТА НА ЧИТАЛИЩЕ**

**"АЛЕКО КОНСТАНТИНОВ – 1954 г."**

**2021 ГОДИНА**

I. ОСНОВНИ ЗАДАЧИ

1. Развитие и обогатяване дейността на Италианската читалня „Асен Марчевски“ чрез нова форма - представяне на книги и автори в канала на читалището в Youtube.

2. Развитие и обогатяване на традиционните читалищни дейности – акцент: работа с младежи и деца.

3. Разработване и участие в проекти.

3. Утвърждаване на читалището като информационен центърчрез предоставяне на
интернет справки за потребителите, подготовка и предоставяне на информации за нови книги в социалната мрежа Фейсбук, на страницата на читалището и в канала на читалището в Youtube .

II. БИБЛИОТЕЧНА ДЕЙНОСТ

1. Библиотеката да продължи традиционната си дейност като:

1. Регистрира 610 читатели
2. Раздаде 15 000 библ. док.
3. Закупи нови книги - около 300, на стойност 3000лв. , обработване на дарения на книги: около 300 на стойност 3 000 лв.
4. Развива справочна дейност като:
* предостави интернет услуги на читателите
* изготви около 150 индивидуални справки
* подреди 20 витрини; от тях: 12 витрини в Свободен достъп; 4- Фоайе и 4 в Детски отдел
1. Изнесе 3 урока по ББЗ: „Запознаване с библиотеката“; „Писменост, книги, библиотеки“ – мултимедийна презентация; „Пътят на книгата – от написването до издаването й“ и по Националната програма **„Осигуряване на съвременна образователна среда“ , съвместен проект с ОУ „Алеко Константинов“** Пловдив изнасяне на следните уроци за децата от четвъртите класове във факултативните учебни часове /ФУЧ/ - „Алеко Константинов-живот и творчество“, „Речници на българския език“ и за учителите „Самопознанието-ключов момент в съвременното образование, гаранция за ефективност и актуално участие в образователния процес.“
2. Подготовка на библиографски списъци и прегледи на литература в помощ на обсъжданите теми в клуба по философия.
3. Изучаване на читателските потребности чрез ежегодно анкетиране и търсене на обратна връзка за мнението им за прочетени книги, отзиви за организация на обслужването и др.
4. Изготвяне на информационни прегледи и изпращането им до индивидуални потребители
5. Програма**"Глобални библиотеки”:** индивидуални обучения „Интернет за начинаещи” на читателите на библиотеката и на граждани на възраст 50+ , ако няма ограничения за това, наложени от Министерство на здравеопазването.

7. Участие в конкурса на МК за закупуване на нови книги - „Българските библиотеки – съвременни центрове за четене и информираност“

8. Управление на библиотечния фонд:

* Прочистване на фонда от физически изхабена литература и изготвяне на акт за отчисление
* Участие в дарителски акции за подпомагане сформирането на библиотечния фонд на новото читалище в с. Труд, за училищната библиотека в Единбург, Шотландия и създаване на библиотеки към Защитените жилища Пловдив.

ИТАЛИАНСКА ЧИТАЛНЯ „АСЕН МАРЧЕВСКИ”

1. Комплектуване и обработка на книги на италиански език, получени като дарение от „Конфизерченти“, Италия
2. Представяне на книги на италиански писатели и български писатели, свързани с Италия в канала на читалището в **Youtube.**
3. Организирано посещение на ученици и студенти от ЕГ“Иван Вазов“ и ПУ за запознаване и популяризиране на Италианската читалня „АсенМарчевски“ и представяне на презентации , свързани с италианската култура, език и книгоиздаване.
4. Културни събития:
* 26 септември – Международен ден на европейските езиците: Празник на италианския език и култура, който включва: „Диалог между две култури – България и Италия“ – представяне на преводите на П. Славейков на италиански език и **среща** с Дария Карапетрова /СУ/, и **детска програма**: Прожекция на новия игрален филм на Матео Гароне „Пинокио“ /2020 г./ по повод 195 г. от рождението на италианският писател Карло Колоди и изложба – детски илюстрации по приказката на К. Колоди „Приключенията на Пинокио“.
* Програма „Цивилизация и култура”: Лекции и четения на откъси от книги на Италианските нобелисти - ученици и студенти от ЕГ“Иван Вазов“ и ПУ
* Лектория „Италианско кино”. Представяне на италиански филми, съвместно с почетното консулство на Република Италия в Пловдив.
* Представяне на книгата на Фр. Фиорети „Рафаело“ по повод 500 г. от смъртта му.
* Вечер, посветена на Данте по повод 700 г. от рождението на поета

Заб. Културните събития са включени в календарния план

**III. КУЛТУРНО-МАСОВА РАБОТА**

През 2021 г. предвиждаме организиране на: **срещи с писатели и творци, и премиери на книги** - 23 , **изложби** - 12, **конкурси** - 3 , **детски утра – 7** , **прожекции на филми** – 3, уъркшопове – 2,  **тематични вечери – 10 , лектории – 4 , беседи и лекции** – 6 , **други** култ. прояви – 14.

Нова форма в представянето на книги и автори е ежемесечното им представяне по надслов „Споделено: отзиви за книги от читателите“ в канала на читалището в Youtube.

При обявяване на извънредно положение по повод пандемията от Коронавирус културните събития - срещите с писатели, изложбите и събитията в Италианската читалня „Асен Марчевски“ , чрез представяне в канала на читалището в **Youtube**.

**м. януари:**

**Алекови дни**

* Поднасяне на цветя пред барелефа на Ал. Константинов
* Представяне на мултимедийната презентация „Алеко като общественик“ пред ученици от Пловдивската духовна семинария
* Галерия Алеко: Илюстрации по пътеписи от Ал. Константинов“ – конкурсни творби на ученици от ХГ по повод 125 г. от началото на организирания туризъм в България
* Детско утро: „Алеко Константинов- живот и творчество“ – лекция , изнесена пред ученици от четвъртите класове във факултативните учебни часове /ФУЧ от съвместния проект с ОУ „Алеко Константинов“ „Осигуряване на съвременна образователна среда“
* Литературен салон: Среща с Красимира Стоянова
* Литературен кръг „Метафора”: Съвременна унгарска литература – представя Светла Караянева

**м. февруари**

* Галерия Алеко: „Кене“ - Авторски изложби на Анна Драганова и Виолета Иванова
* Литературен кръг „Метафора“ – Среща с Мария Стоева и представяне на новата й поетична книга „Тишина“
* Литературен салон Алеко: Среща с писателя Георги Велчев
* Клуб „Пътешественик”: Среща с Атанас Скатов и представяне на новата му книга
* Италианска читалня: Програма „Цивилизация и култура”: Лекции и четения на откъси от книги на Италианските нобелисти - ученици и студенти от ЕГ“Иван Вазов“ и ПУ
* Клуб „Соларис”: Обсъждане на творчеството на Артър Хейли
* Детско утро: „ Дора Габе“ – мултимедийна презентация, по повод 135 г. от рождението й
* Беседи по ББЗ: „Речници на българския език“ - лекция, изнесена пред ученици от четвъртите класове във факултативните учебни часове /ФУЧ от съвместния проект с ОУ „Алеко Константинов“ „Осигуряване на съвременна образователна среда“

**м. март**

* „Мартеници” - уъркшоп за изработване на мартеници с участието на членовете на Колектив за национална шевица „Р. Чуканова“ и ученици от ОУ „Княз Александър Батемберг”
* Най-красивата мартеница” - Конкурс за изработка на мартеници
* Детско утро: „Жан дьо Лафонтен”, по повод 400 г. от рождението му
* Галерия Алеко: Изложба /присъствена или виртуална/ „Животът днес“ на ученици от НХГ „Цанко Лавренов“
* Литературен салон: Среща с литературния критик Марин Георгиев
* Матине по повод 16 години от създаването на клуб „Соларис”
* Италианска читалня: Представяне на книгата на Фр. Фиорети „Рафаело“ по повод 500 г. от смъртта му
* Литературен кръг „Метафора”: Среща с В. Радинска
* Клуб Езотерика: „Магическата сила на българската шевица“, лектор Катя Черпокова
* Клуб „Диалог без граници“: Обсъждане на книгатана Св. Желев „Забавното живеене и насладите от живота“

**м. април**

* Галерия Алеко: „Великденска обредност” - Изложба от великденски яйца и предмети, изработени от участниците в клуб „Приложно изкуство”, на клуб "Интериор" и клуб „Р. Чуканова”;
* Литературен салон: Среща с Стоянка Боянова и Минко Танев и представяне на новата им книга с хайку поезия
* Седмицата на детската книга: Среща с Павлина Николова – детски писател
* Детско утро: „Приказките на Братя Грим“, по повод 235 г. от рождението на Вилхелм Грим
* Литературен салон: Среща със Здравко Попов
* Галерия Алеко: „Дигитална илюстрация“ – изложба на ученици от НХГ „Ц. Лавренов“ от класа на Кети Георгиева
* Литературен кръг „Метафора”: Уъркшоп по творческо писане
* Еко хепънинг с ученици, посветен на Деня на Земята, съвместно със Сдружение „Писалка и перо“ и НБ „Иван Вазов“
* Изложба „ Бродирани картини“ – картини изработени от мотиви на българска национална шевица - Етнографски музей
* Беседа ББЗ: Писменост, книги, библиотеки“ – мултимедийна презентация

**м. май**

**Алекови дни: ”Светли, светли образи ми дайте”**

* Поклонение пред барелефа на А. Константинов. Ще присъстват ученици от ХГ „Св. Св. Кирил и Методий”, дарителят на барелефа Иван Чомаков, гости от Свищов, родственици на Алеко Константинов
* Конкурс-рисунка "В света на Алековите герои" - обявяване на наградите.
* „Щастливецът иде” – студенти от спец. Актьорско майсторство в ПУ ще изпълнят откъси от пиесата на Руси Божанов
* Литературен салон „Алеко”: Среща с писателя Стефан Памуков
* Обявяване на наградените творби от националния конкурс за пътепис на

 името на Алеко Константинов

* Участие в „Нощ на литературата"
* Литературен кръг „Метафора”: Вечер, посветена на Стефан Цанев
* Италианска читалня: Обсъждане на творчеството Данте и мултимедийна презентация за него

**м. юни**

* Литературен салон Алеко: Среща с Елисавета Йорданова, автор на албума „Приказки в шевици“ и издателство „Наследството БГ“
* Участие в „Пловдив чете” и „Младия Пловдив чете“
* Участие на членове от Колектив „Р. Чуканова” в „Седмица на занаятите” в Етнографски музей
* Клуб Езотерика: Боряна Кръстева и нейните мистични разходки из България“, среща с авторката
* Клуб „Пътешественик”: Представяне на книгата „Българските имена по картата на света” на авторите Дойчин Боянов и доц. С. Бешев
* Лято в библиотеката - детска занималня”: “Приказни игри“ – рисуване, оцветяване, драматизирани приказки,четене на приказки за деца, мултимедийни презентации, срещи с детски писатели, игри и занимания

 **м. юли**

* Клуб „Диалог без граници“: „Хуманитарен дух и хуманитарно образование “ и др. по актуални теми –философски, екологични, социални
* Литературен кръг „Метафора”: Литературно четене на членовете на клуба
* Клуб Пътешественик: „Историите на един мъж и една камера” – среща със Симеон Идакиев
* Клуб „Фантастика”: Вечер, посветена на Рей Бредбъри
* **Лято в библиотеката –** детска занималня”: “Приказни игри“ – рисуване, оцветяване, драматизирани приказки,четене на приказки за деца, мултимедийни презентации, срещи с детски писатели, игри и занимания

**м. август**

* **Лято в библиотеката –** детска занималня”:“Приказни игри“ – рисуване ,оцветяване драматизирани приказки,четене на приказки за деца, мултимедийни презентации, срещи с детски писатели, игри и занимания
* Клуб Езотерика: Боряна Кръстева и нейните „Мистични разходки из България“

 **м. септември**

* Италианска читалня: Лектория „Италианско кино”. Представяне на италиански филми, съвместно с почетното консулство на Република Италия в Пловдив
* Европейски ден на езиците: 26 септември – Международен ден на европейските езиците: Празник на италианския език и култура, който включва: „Диалог между две култури – България и Италия“ – представяне на преводите на П. Славейков на италиански език и среща с доц. Дария Карапетрова /СУ/, и детска програма: Прожекция на новия игрален филм на Матео Гароне „Пинокио“ /2020 г./ по повод 195 г. от рождението на италианският писател Карло Колоди и изложба – детски илюстрации по приказката на К. Колоди „Приключенията на Пинокио“.
* Клуб „Диалог без граници: „ Минимализмът в изкуството и живота“
* Галерия Алеко: Авторска изложба на Минка Гайбиева
* Литературен салон Алеко: Среща с Геновева Цандева

 **м. октомври**

* Литературен салон: Среща-разговор с Димил Стоилов
* Детско утро: „Детските писатели Чичи Стоян и Дядо Благо“ – мултимедийни презентации, по повод 155 г. от рождението на детските писатели
* Литературен кръг „Метафора”: Среща с поета Ив. Вълев
* Беседи по ББЗ: „Пътят на книгата“
* Беседа, „Самопознанието-ключов момент в съвременното образование, гаранция за ефективност и актуално участие в образователния процес“, изнесена учители. Беседата е част от събитията от съвместния проект с ОУ „Алеко Константинов“ „Осигуряване на съвременна образователна среда“
* Галерия „Алеко“: „Образи и размисли в часовете по литература“ – изложба на ученици от Художествената гимназия от класа на Мария Миличин
* Клуб „Пътешественик“ : Среща с Теодор Троев
* Обявяване на конкурс за най-добър читателски отзив

**м. ноември**

* Литературен салон: Ден на християнското семейство: Среща с Дора Прангаджийска - психолог
* Детско утро: „Хариет Бичер Стоу“ – мултимедийна презентация посветена на авторката по повод210 г. от рождението й
* Галерия Алеко: Фотографска изложба на участниците в курсовете по фотография
* Клуб „Езотерика: Среща с Хр. Нанев и представяне на книгата му за Любомир Лулчев
* Литературен кръг „Метафора”: Станислав Стратиев
* ББЗ: „Илюстрациите в детските книги“” – ученици от четвъртите класове
* Беседа: „Михаил В. Ломоносов“, изнесена от доц. Мариян Илиев по повод на 310 г. от рождението на руския учен – енциклопедист, един от основателите на съвременното естествознание.

**м. декември**

* Детско утро: „ В очакване на Коледа”
* Италианска читалня: Лектория „Италианско кино”: Представяне на италиански филми, съвместно с почетното консулство на Италия в Пловдив
* „Витлеемската звезда“ творчески работилници за изработвоне на коледна украса и Изложба - базар на предмети, изработени от участниците в клубовете: „Интериор”, „Р. Чуканова”
* Галерия Алеко: „Коледа е”
* Галерия „Алеко“: „Цанко Лавренов“ – **беседа** по повод 125 г. от рождението български художник и график, изнесена от доц. Мариян Илиев и **сборна изложба** на ученици от едноименното художествено училище в Пловдив, участвали с изложби в галерията.
* Литературен салон: Среща с писатели, поети, творци и художници, участвали през годината в литературния салон и галерията

IV. КЛУБОВЕ. ШКОЛИ. ЛЮБИТЕЛСКО ТВОРЧЕСТВО

Клубове

**Колектив за национална шевица и орнаментика "Р. Чуканова"**

1. Откриване на изложби:
* Изложба „ Бродирани картини“ – картини изработени от българска национална шевица; Етнографски музей
* Изложба „Кене“ - Галерия „Алеко”
* Авторска изложба на Минка Гайбиева - Галерия „Алеко”
* Великденска изложба – съвместно с клуб „Интериор” - Галерия „Алеко”
1. Участие на колектива в „Седмица на занаятите” в Регионален етнографски музей
2. Издирване на автентични модели в Етнографските музеи – София и Пловдив

Заб.: Събитията са включени в календарния план.

**Литературен кръг „Метафора”**

1. Срещи с писатели и поети: В. Радинска и новата й книга със стихове "Премълчаване на зимата", Мария Стоева и представяне на новата й поетична книга „Тишина“, Здравко Попов, Йордан Велчев, Иван Вълев и др.
2. Литературни вечери, посветени на Стефан Цанев, Станислав Стратиев и др.; Съвременна унгарска литература
3. Литературни четения на творби на членовете на литературния кръг
4. Уъркшопове за творческо писане с младежи

Заб.: Събитията са включени в календарния план.

**Клуб "Интериор"**

* "Великден е" - изложба от боядисани яйца, пана и др. предмети, изработени от членовете на клуба.
* „Коледа” – изложба от предмети

Заб.: Събитията са включени в календарния план.

 **Клуб пътешественик „Стойчо Стойчев”**

1. Представяне на книгата „Българските имена по картата на света” на авторите Дойчин Боянов и доц. С. Бешев
2. Среща с алпиниста Атанас Скатов и представяне на новата му книга, посветена на алпинизма.
3. Среща с Теодор Троев - пътешественик
4. „Историята на един мъж и една камера” – среща със Симеон Идакиев

 Заб.: Събитията са включени в календарния план.

 **Клуб "Фантастика"**

* + Срещи с писатели-фантасти: Красимира Стоянова – представяне на нова книга; обсъждане на творчеството на Артър Хейли и Рей Бредбъри, обсъждане на книги и др.;
	+ Дискусии, свързани със съвременните процеси във фантастиката и фентъзи.

Заб.: Събитията са включени в календарния план

**Клуб „Езотерика”**

Лекции и беседи на тема:

* Среща с писателя Хр. Нанев и представяне на книгата му за ясновидеца Любомир Лулчев
* Боряна Кръстева и нейните „Мистични разходки из България“
* „Магическата сила на българската шевица“, лектор Катя Черпокова

Заб.: Събитията са включени в календарния план.

**Клуб „Читателите споделят“**

* Представяне и обсъждане на книги, читателски отзиви. Провеждане на конкурс за най-добър читателски отзив на книга от библиотеката: за деца и възрастни

**Младежки клуб „Диалог без граници“**

* Дискусии по теми: „Дигитална революция“, Минимализмът в изкуството и живота“, „Хуманитарен дух и хуманитарно образование “ и др. по актуални теми – философски, екологични, социални.
* Обсъждане на книги: Желев, Св. „Забавното живеене и насладите от живота“ и др.

**„Клуб по гражданска журналистика“** – нов, започва да функционира през 2021 г. и е създаден по проект „Медийна грамотност за гражданска журналистика“.Месечни сбирки на новосформирания клуб през първото полугодие и написване на три публикации за нерешени обществени проблеми и предлагане на решения на проблемите.

**Камерен хор „Алеко“** с диригент Георги Марев

**Център за чужди езици и култура. Школи**

* Курсове по итал. език – А1, А2 – присъствени и on-line
* Курсове по английски език - А1,А2 - присъствени и on-line
* Школа по пиано. Участия и изнасяне на два концерта - коледен и продукция в края на учебната година
* Школа по китара. Участие и изнасяне на два концерта - коледен и продукция в края на учебната година
* Курсове по фотография и фотошоп

V. ФИНАНСОВО-СТОПАНСКА ДЕЙНОСТ

1. Участие в конкурса за отпускане на допълваща субсидия към МК /ако се проведе/.

срок: м.май

2. Организиране на лятна занималня „Лято в библиотеката”.

срок: м. юни и юли

3. Да се извърши инвентаризация на читалищното имущество.

срок: м. декември

VI. ОРГАНИЗАЦИОННИ ДЕЙНОСТИ

1. Работа по проекти:
* „Медийна грамотност за гражданска журналистика“ – Фонд активни граждани на България по ФМ на ЕИП 2014-2021
* „Обучение и заетост“ на Европейски социален фонд
* „Осигуряване на съвременна образователна среда“ , съвместен проект с ОУ „Алеко Константинов“ Пловдив
1. Откриване на лятна WF кафе читалня пред читалището.

 срок: м. април

1. Да се направи сайт на читалището и на италианската читалня.

 срок: м. май

1. Участие в Европейска нощ на литературата и „Пловдив чете“.

 срок: м. май

1. Да се естетизира пространството пред читалището: оформяне на градинка и поставянето на табела (при наличие на средства)

 срок: м. септември

6. Да продължи съвместната дейност с:

* Организации и фондации: „Конфезерченти” – Италия и България, „Ческот Венето” – Италия, Италиански институт за култура – София, Почетното консулство на Република Италия в Пловдив, Фондация „Отворени изкуства”, фондация „Помогни на нуждаещите се”, етнически организации, Сдружение с нестопанска цел“Писалка и перо“ към Народна библиотека „Иван Вазов“ Пловдив.
* Училища: НХГ „Цанко Лавренов”, ЕГ „Иван Вазов”, ПУ „П.Хилендарски”, ХГ „Св.Св. Кирил и Методий”, Пловдивска духовна семинария „Св.Св. Кирил и Методий”, ОУ „Княз Александър І”, ОУ „Н. и В. Тютюнджиян”, ОУ „Ал. Константинов”.

Председател:

/Иван Христов/

 Секретар:

/Анахид Парсехян/